SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Soňa Voláková, Ing.	
Znalosť cudzích jazykov:	Anglický	

2.	Zahraničná pracovná cesta

Štát / mesto:	Belgicko/Brusel	
Názov a adresa 
prijímajúcej organizácie:	Eurodesk Brussels Link
Scotland House
Rond-Point Schuman 6
B-1040 Brussels	
Účel cesty:	Tréning pre národných koordinátorov Eurodesku – „Eurodesk Training for National Partners“	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
27.04.2015	Príchod	
28.04.2015	10:00 – 10:30 – Poznávacie aktivity 
10:30 – 10:45 – Krátky úvod do Eurodesku
10:45 – 12:30 – Sieťovanie: národné siete a používanie Eurodesk intranetu (First Class)
12:30 – 13:00 – Odpovede na dotazy: odpovedanie na verejné a interné dotazy Eurodesku
13:00 – 14:00 – Obedňajšia prestávka
14:00 – 15:45 – Priority Eurodesku na roky 2014 – 2016:
•	Strategický dokument
•	Práca s multiplikátormi, Proces kvality, Last Minute Offers, Eurodesk.eu, Tréningový program, Ocenenie Eurodesku a seminár pre  multiplikátorov, Európsky týždeň mládeže, Kampaň „Time to move“
15:45 – 16:15 – Komunikácia
•	Spoločná identita siete Eurodesk
•	European Youth Portal
16:15 – 16:30 – Prestávka na kávu
16:30 – 17:30 – Manažovanie a šírenie informácií o európskych príležitostiach
•	Ako používať informácie z intranetu Eurodesku: diskusia, šírenie skúseností a dobrej praxe
•	Bulletin Eurodesku
•	Sociálne médiá
17:30 – Voľné popoludnie
	
29.04.2015	9:15 – 11:15 – Európsky portál pre mládež (European Youth Portal – EYP)
•	Krátky úvod, úlohy, národné informácie na EYP
•	Obsahový manažment: pravidlá publikovania, manažovanie obsahu prostredníctvom systému CMS
•	Štatistiky: interné a externé
11:15 – 11:45 – Prestávka na kávu
11:45 – 12:45 – Osobný plán akcií na rok 2015
12:45 – 13:00 – Ostatné otázky 
13:00 – 14:00 – Obedňajšia prestávka
14:00 – Uzatvorenie stretnutia a odchod účastníkov	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
28.04.2015	Úvodné slová zazneli od zástupcov European Brussels Link (Raluca Voinea a Grazia Cannarsa). Nasledovali praktické informácie ohľadom nášho pobytu, programu a zoznamovacia aktivita, kde každý predstavil seba, postavenie Eurodesku vo svojej krajine a krátky zoznam činností národných koordinátorov v danej krajine. Školenia pre newcomerov Eurodesku sa zúčastnili národní koordinátori zo 6 krajín (Slovensko, Dánsko, Grécko, Litva, Malta, Turecko), ktorí nastúpili na pozíciu po januári 2015. 

Nasledoval krátky úvod do Eurodesku, v ktorom Raluca Voinea predstavila taktiež svojho nástupcu Gheorghea Kraszuka, ktorý nastúpil na pozíciu online informačného manažéra len deň pred školením – 27.4.2015. 

Doobedňajšia časť školenia bola venovaná sieťovaniu (manažovaniu národných sietí) a používaniu Intranetu. Raluca Voinea vysvetlila základné funkcie na Intranete, spôsob inštalácie, najdôležitejšie priečinky používané na komunikáciu s European Brussels Link, ostatnými národnými koordinátormi, multiplikátormi v EÚ a na národnej úrovni, používanie chatu, nastavenie podpisu a automatickej odpovede, archivácia a spravovanie vlastnej pošty. Používanie Intranetu vrátane všetkých funkcií si každý vyskúšal  na vlastnom notebooku, v prípade potreby bola poskytnutá pomoc. Na záver tejto časti Raluca Voinea odpovedala na individuálne potreby a požiadavky účastníkov školenia.

Po obedňajšej prestávke predstavil riaditeľ Eurodesku Fabrice Gonet priority na roky 2014 – 2016: strategický dokument, práca s multiplikátormi, proces hodnotenia kvality, Last Minute Offers, Eurodesk.eu, tréningový program pre multiplikátorov, ocenenie Eurodesku a seminár pre  multiplikátorov, Európsky týždeň mládeže, kampaň „Time to move“.

Ďalšiu časť školenia – Komunikáciu v sieti Eurodesk viedol Zsolt Marton (Communicating and branding officer). Predstavil základné znaky vizuálnej identity Eurodesku – logo, typ písma, farby a pravidlá používania týchto znakov na propagačných materiáloch, facebooku a Európskom portáli pre mládež.

Po prestávke sme sa venovali manažovaniu a šíreniu informácií o európskych príležitostiach pre mladých. Gracia Cannarsa predstavila základné nástroje na šírenie informácií: novú webovú stránku Eurodesku, sociálne médiá a intranet. Hlavná časť bola zameraná na využívanie informácií z intranetu (First Class), po ktorom nasledovala diskusia a zdieľanie príkladov dobrej praxe a skúseností z jednotlivých krajín. Na záver dňa Gracia predstavila Bulletin Eurodesku, ktorý sa posiela na mesačnej báze a Facebook Eurodesku. Po školení nasledoval voľný popoludňajší program.
	
29.04.2015	V stredu bolo školenie zamerané na hlavný nástroj Eurodesku – Európsky portál pre mládež (European Youth Portal – EYP). Raluca Voinea vysvetlila hlavné princípy EYP, obsahový manažment: pravidlá publikovania, manažovanie obsahu prostredníctvom systému CMS, rozdelenie príspevkov na 3 kategórie – články, novinky, podujatia a základné rozdiely medzi nimi. Prešli sme základné členenie stránky European Youth Portal na 8 tém a 24 subtém a odporúčania Európskej komisie na pracovný plán 2015 čo sa týka kvalitatívnej a kvantitatívnej stránky EYP. 

Po prestávke si každý účastník školenia pripravil a odprezentoval svoj osobný plán aktivít, ktorý bude realizovať do konca roka 2015. Táto časť slúžila taktiež na inšpiráciu pre národných koordinátorov ostatných krajín. Po prezentáciách nasledovala záverečná diskusia, v ktorej boli zodpovedané najmä otázky, ktoré z časových dôvodov neboli predmetom školenia.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Počas stretnutia bol predstavený hlavný komunikačný nástroj Eurodesku – First Class, ktorý sa používa jednak na komunikáciu s národnými partnermi, ale taktiež na komunikáciu s multiplikátormi na národnej úrovni a vyhľadávanie informácií o možnostiach mobility. Zároveň bola odprezentovaná renovovaná stránka Eurodesku, priority Eurodesku na roky 2014 – 2016 a Európsky portál pre mládež.  Všetky relevantné informácie z medzinárodného stretnutia budú odkomunikované slovenským multiplikátorom na národnom školení. 	
6.	Prehľad prinesenej dokumentácie a miesto jej uloženia 

Prinesená dokumentácia je uložená u projektového manažéra Eurodesku. 
X:\Public\ERASMUS+\Eurodesk\_Interantional Activities\2015\2015_04_27-Training for newcomers\2015_04_29_ZPC_SVL_BE	
7.	Osobitne vyhodnotený očakávaný prínos ZPC 

Služobná cesta mala osobitný význam vzhľadom na fakt, že pôsobím na pozícii projektového manažéra Eurodesku od začiatku februára a poskytla mi všeobecný prehľad o činnostiach a fungovaní Eurodesku. Naučila som sa pracovať so systémom First Class a systémom CMS, ktorý sa využíva na manažovanie a vytváranie obsahu na stránke European Youth Portal – hlavnej stránke Európskej komisie pre mládež.	
8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude verejne dostupná v priečinku Eurodesku, bude zaslaná na príslušné oddelenie MŠVVaŠ SR a zverejnená na internete. Správa bude podaná a prekonzultovaná s riaditeľkou národnej agentúry Erasmus+ p. Marcelou Hajtmánkovou. Budú prijaté príslušné opatrenia pre implementáciu povinných a dobrovoľných úloh Eurodesku pre nasledovné obdobie. Eurodesk posunie dôležité informácie svojim pobočkám a multiplikátorom do regiónov na najbližšom stretnutí multiplikátorov.	

Súhlasím so zverejnením tejto správy na internete

Dátum:	06.05.2015	
Správu vypracoval
(meno a priezvisko, podpis):	Soňa Voláková	
Správu schválil
(meno a priezvisko, podpis):